text: Радослав Янков отпадна в четвъртфиналните серии | Други | Спорт
  Начало / Зимни / Други / Радослав Янков отпадна в четвъртфиналните серии
  Българинът преодоля осминафиналните серии, но след това се изправи срещу опитния италианец Роланд Фишналер и отстъпи с 10 стотни. По този начин Янков завърши на осмо място в днешното състезение.
  Победител в днешния старт стана австриецът Макс Пайер, който във финала изпревари с 0.61 секунди Фишналер. В двубоя за третото място французинът Стефан Дюфур изпревари с 0.20 секунди швейцареца Невин Галмарини.
  В класирането за Световната купа, което съвпада напълно и с класирането в дисциплината паралелен гигантски слалом, води Галмарини с 1300 точки, следван от Фишналер с 1250 точки и руснака Андрей Собольов с 1150 точки. Янков е шести със 720 точки.
  Във финала спечели чехкинята Естер Ледецка, която надделя над германката Селина Йорг и записа втора поредна победа след триумфа й вчера и в Кареца. Ледецка Трета остана австрийката Клаудия Риглер.
  В генералното класиране лидер с пълен актив от 2000 точки е Ледецка, втора с 1060 точки е Йорг, а на трето място с 1040 точки се нарежда германката Рамона Терезия Холфмайстер. Теодора Пенчева е 38-ма с 53.30 точки.
  В събота, отново в Кортина д'Ампецо, предстои нощното състезание в паралелния слалом при мъжете и жените.